2017.12.04 Elnökségi ülés: 7. Beszámoló az ORV verseny szervezéséről, a magyar csapat felkészüléséről

A verseny időpontjáról július végén tájékoztattam a résztvevőket.

A pontos információk november elején lettek publikálva. Ekkor e-mailon (a csehek címlistája kiegészítve a szövetségek elérhetőségével) és curling calendaron. Eközben FB esemény is készült, kértem a curlingeseket, hívják meg ismerőseiket.

A szállás a tömegközlekedéssel is elérhető Griff Hotelben lesz, itt 25 szobát foglaltam le opcionálisan, melyek kötbér nélkül 21 nappal az érkezés előtt lemondhatóak. A szállás reggelit és vacsorát foglal magában, az ebédre 5 cégtől kértem be árajánlatot.

A minisztérium felé november elején a 2017-es ORV verseny elszámolásával együtt a támogatási igény bement, azóta egyszer érdeklődtem van-e tudnivaló, teendő. A minisztériumi ügyintéző a tárgyban kiküldött leveleket látta.

Eddig 3 csapat nevezett: http://www.curling.hu/olympic-hopes-2018/

Zsuzsa az EB során szóban invitálta a V4-ek csapatait, a nevezési határidőre (december 11.) figyelmeztető levelet december 1 fogom kiküldeni.

Magyar részről Nagy Gyöngyi vezetésével Joó Linda - Kárász Raul - Nagy Laura Karolina - Nagy Lola, tartalék Spiller Tiziána vesz részt a versenyen. A sportolók mindegyike rendszeresen részt vesz curling edzéseken. Csapatedzés és edző meccsek az ifjúsági vb után lesznek.

Sövegjártó Petra